春雪用韓昌黎韻同彭應之作
作者：朱熹
朝代：宋

paragraphs: 既有陽春曲，那無白雪謠。
連天飛不斷，著地煖還銷。
未掩高人戶，難齊衲子腰。
稍開銀世界，漸長玉枝條。
興盡愁煙艇，行迷認野橋。
酒腸渾欲凍，吟筆爲誰摇。
殘臘成三白，餘寒又一朝。
香隨梅蘂落，輕伴柳花飄。
神女羞捐佩，鮫人敢獻綃。
東皇應好事，避舍亦相饒。